Elite
స్వైప్‌ మొబైల్‌ నుంచి ఎలైట్‌ స్టార్‌
హైదరాబాద్‌, మే 14: స్వైప్‌ మొబైల్‌ తయారీ కంపెనీ తాజాగా ఎలైట్‌స్టార్‌ కొత్త వేరియంట్‌ స్మార్ట్‌ఫోన్‌ను విడుదలచేసింది. ఇండస్‌ ఆపరేటింగ్‌ వ్యవస్థతో శక్తివంతమైన ఎలైట్‌స్టార్‌ 1ప్లస్‌8జిబి గోల్డ్‌ వేరియంట్‌ రూ.3699లకు లభిస్తుంటే ఎలైట్‌ స్టార్‌ 1ప్లస్‌ 16జిబి బ్లాక్‌ అండ్‌ వైట్‌ వేరియంట్‌రూ.3999లకే లభిస్తున్నది. ఆండ్రాయిడ్‌ ఎం 6.0తో ప్రాంతీయ భాషలను సైతం అందుబాటులోనికి తెచ్చింది. కొత్త 4జివోల్టే రెడీ వేరియం ట్స్‌ ద్వారా 8జిబిగోల్డ్‌, 16జిబి బ్లాక్‌అండ్‌వైట్‌ అంతర్గత మెమరీ ఎంచుకునే వీలుంది. 5ఎంపి వెనుక కెమేరా 1.3 ఫ్రంట్‌కెమేరాలతో వివిధ సామాజిక మాధ్యమాలపై పంచుకునేందుకు వీలుగా సెల్ఫీలకు సైతం వీలుకల్పిస్తున్నది. 2000 ఎంఎహెచ్‌ బ్యాటరీలు, 1.5 జిహెచ్‌జడ్‌ క్వాడ్‌కోర్‌ ప్రాసెసర్‌తో వస్తోంది. ఎలైట్‌ స్టార్‌ గతఏడాది డిసెంబరులో విడుదలయింది.